
[bookmark: _GoBack]	Vadovaudamasi Lietuvos Respublikos vietos savivaldos įstatymo 16 straipsnio 2 dalies 34 punktu, Lietuvos Respublikos teritorijos administracinių vienetų ir jų ribų įstatymo 9 straipsniu, Lietuvos Respublikos vidaus reikalų ministro 2011 m. sausio 25 d. įsakymo Nr. 1V-57 „Dėl numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“ 2 punktu, Birštono savivaldybės taryba 
n u s p r e n d ž i a:
1. Suteikti:
			  1.1.Birštono savivaldybės Birštono miesto gatvei Bokšto alėjos pavadinimą 
(1 priedas).
1.2. Birštono savivaldybės Birštono miesto gatvei Žibuoklių tako pavadinimą (2 priedas).
1.3. Birštono savivaldybės Birštono miesto gatvei Viensėdžio tako pavadinimą  (3 priedas).
1.4. Birštono seniūnijos Geležūnų kaimo gatvei Laukų gatvės pavadinimą (4 priedas).
Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Lietuvos Respublikos administracinių bylų teisenos įstatymo nustatyta tvarka  Regionų apygardos administraciniam teismui bet kuriuose teismo rūmuose (Kauno rūmai, A. Mickevičiaus g. 8 A, Kaunas; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda).

Birštono savivaldybės tarybai

AIŠKINAMASIS RAŠTAS
PRIE TARYBOS SPRENDIMO PROJEKTO 
„DĖL GATVIŲ PAVADINIMŲ SUTEIKIMO“

2019-06-06

1. Parengto projekto tikslas – suteikti Birštono mieste esančioms gatvėms Bokšto alėjos, Žibuoklių ir Viensėdžio takų pavadinimus, Geležūnų kaime esančiai gatvei – Laukų gatvės pavadinimą.
2. Kaip šiuo metu sprendžiami projekte aptarti klausimai: Birštono savivaldybės administracija planuoja įgyvendinti projektą „Viaduko per magistralinį A16 kelią prieigų ir jungčių su Birštono miestu ir Birštono vs. žmonėms su negalia įrengimas“, kuris būtų finansuojamas iš Europos regioninės plėtros fondų lėšų pagal priemonę Nr. 04.5.1-TID-R-514-21 „Darnaus judumo priemonių diegimas“. Vadovaujantis Lietuvos Respublikos susisiekimo ministro 2017 m. lapkričio 28 d. įsakymu Nr. 3-562 patvirtintu 04.5.1-TID-R-514 priemonės „Darnaus judumo priemonių diegimas“ projektų finansavimo sąlygų aprašo 12.3. punktu, būtų pritaikoma miesto transporto infrastruktūra specialiųjų poreikių turintiems žmonėms. Įgyvendinant šią priemonę turi būti pritaikomi esamų gatvių elementai (šaligatviai, pėsčiųjų takai, perėjos ir kt.). 
Atsižvelgiant į finansavimo sąlygų reikalavimus pritaikyti esamų gatvių elementus žmonėms, turintiems specialiųjų poreikių, būtina įregistruoti gatves adresų registre. Šiuo sprendimu siūlome tvirtinti naujas gatves Birštono m., Bokšto al., Viensėdžio takas ir Žibuoklių takas.
Geležūnų kaime yra Beržų, Žiedo ir Topolių gatvės, tačiau šiose gatvėse adresai suteikti taip, kad pateikto prašymo sklypams adresų šioms gatvėms priskirti negalima, kadangi sklypai geografiškai išsidėstę toliau nuo Beržų, Žiedo ir Topolių g. Šiuo tarybos sprendimu Geležūnų kaimui siūloma suteikti naują gatvę ir likusius adresus priskirti prie Laukų gatvės.
3. Kokių pozityvių rezultatų laukiama: įregistravus naujus pavadinimus gatvėms Birštono mieste, bus galimybė gauti finansavimą esamų gatvių elementų pritaikymui žmonėms, turintiems specialiųjų poreikių, o suteikus naują pavadinimą gatvei Geležūnų kaime, bus galima esamiems sklypams suteikti naujus adresus. 
4. Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta: nėra.
5. Kokie šios srities aktai tebegalioja: vadovaujamasi Lietuvos Respublikos teritorijos administracinių vienetų ir jų ribų įstatymu, Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“.
6. Rengiant projektą gauti specialistų vertinimai ir išvados: nėra.
7. Projekto iniciatorius: Birštono savivaldybės administracijos Architektūros ir kraštotvarkos skyrius. 
8. Lėšų poreikis teisės aktui įgyvendinti: nereikalingas. 
9. Kiti, autorių nuomone, reikalingi paaiškinimai: nėra.
				   		             Marta Šliumpienė
